open-index/open-wikipedia-markdown huggingface dataset:
Kitikmeotin alue

**Kitimeotin alue**, () () on Nunavutin territorion hallinnollinen alue Kanadassa. Alue kattaa mantereella Nunavutin läntisimmät osat ja jäämereen rajoittuvan rannikon Boothian niemimaalle saakka,  Victoriansaaren Nunavutin puoleisen osan, Kuningas Williamin saaren, Walesin prinssin saaren eteläosan ja useita pienempiä saaria näiden väliltä. Alueen hallinnollinen johto kokoontuu Cambridge Bayssä. 

Ennen vuotta 1999, Kitimeotin alueella oli nykyisestä poikkeavat rajat ja tunnettiin nimellä Kitikmeot Region, Northwest Territories.

## Kylät ja asuinalueet
***Kylät**
**Cambridge Bay (Iqaluktuuttiaq)
**Gjoa Haven
**Kugaaruk (Pelly Bay)
**Kugluktuk (Coppermine)
**Taloyoak
***Asuinpaikat**
**Bathurst Inlet
**Umingmaktuuq (Bay Chimo)

## Luonnonsuojelualueet
*Ovayok Territorial Park
*North West Passage Territorial Park
*Kugluk/Bloody Falls Territorial Park
*Queen Maud Gulf Bird Sanctuary

## Tilastotietoa
''Kanadan väestönlaskenta (2006)
*Väestö: 5&nbsp;361
*Väestön muutos(2001-2006): +11,3 %
*Yksityisasuntoja: 1&nbsp;540
*Pinta-ala (km²): 446&nbsp;727,70 km²
*Väestötiheys (per km².): 0,012 / km²
*Sijoitus verrattuna muihin Kanadan alueisiin: 285./288.
*Sijoitus verrattuna muihin Nunavutin alueisiin: 3./3.

## Ympäröivät alueet
* Inuvikin alue
* Kivalliqin alue

## Lähteet

## Aiheesta muualla
* Explore Nunavut - Kitikmeot Region  
* Kitimeot Heritage Society
Venny Kontturi

**Venny Selma Sylvia Kontturi** (20. toukokuuta 1913 Vaasa – 4. maaliskuuta 1981 Helsinki) oli suomalainen kirjailija, joka tunnettiin parhaiten pakinoistaan ja työväenlauluistaan.

Kontturi oli suosittu pakinoitsija *Vaasa*-lehdessä (sittemmin *Pohjalainen*, nyk. Ilkka-Pohjalainen) ja *Kansan Äänessä.* Radiossa hän aloitti pakinoinnin 1944 *Työmiehen tunnissa*.. Hän käytti nimimerkkejä *Selman tytär*, *Männistön Muori* ja *Toiskan mumma*.

Venny Kontturi asui Vaasan Präntööllä ja kävi kansakoulua Vetokannaksella ja sen jälkeen hän oli opettaja Sipilän lastenkaitsijana. Neljätoistavuotiaana hän aloitti Vaasan Puuvillan työntekijänä; myöhemmin hän työskenteli kenkätehtaalla. 

Kirjailija Kontturi oli Taiteilijaryhmä Kiilan (1936-1981) jäsen.
__NOTOC__
## Teoksia
### Romaaneja
* Ruukinkuja, 1967
* Kankurikello, 1968
* Karikkoiset vuodet, 197
* Ehtoomaisemat, 1972
* Paperikengät, 1977

### Pakinakokoelmia
* Passaasko tituleerata, 1964
* Neliskanttista, 1978

### Näytelmiä
* Ulukomaan viarahia, 1973
* Martta (TV-näytelmä), esitetty 1979

### Kolumneja
* Isoäiti juttelee

### Laulusanoituksia
* Vaasa - Pohjanmaan helmi, 1953 

## Palkintoja ja apurahoja
* Vaasa-stipendi (3 000 mk) 3.10.1970
* Vaasan läänin taidepalkinto (3 500 mk). 1970.
* Gummeruksen Kaarlen päivän palkinto (2 500 mk) 1973. 

## Lähteet

## Aiheesta muualla
* Venny Kontturi Kirjasampo.fi:ssä
Sotilasmesikko

**Sotilasmesikko** (*Manorina melanocephala*) on itäisessä ja eteläisessä Australiassa tavattava mesikkoihin kuuluva varpuslintu.

## Koko ja ulkonäkö
Kooltaan sotilasmesikko on noin 24&ndash;29&nbsp;cm. Laji on väritykseltään pääosin harmaankirjava. Otsa ja posket ovat linnulla värittään mustat. Silmän takaosassa on paljas keltainen laikku. Sukupuolet muistuttavat toisiaan ulkonäöltään, mutta nuorten lintujen höyhenpuku eroaa aikuisten lintujen värityksestä.

## Levinneisyys ja elinympäristö
Sotilasmesikkoa tavataan Australiassa rannikolta sisämaahan Queenslandin, Uuden Etelä-Walesin, Victorian osavaltioista sekä Etelä-Australian kaakkoisosasta. Lajin elinympäristöä ovat avoimet metsät. Lisäksi lintu menestyy hyvin puistoissa ja puutarhoissa.

## Ravinto
Sotilasmesikot etsivät ravintoa suurina ryhminä. Laji syö pääasiassa mettä, hyönteisiä ja hedelmiä. Toisinaan sotilasmesikot pyydystävät myös pieniä matelijoita ja sammakkoeläimiä. Ravintonsa laji etsii puusta tai maasta.

## Pesintä
Sotilasmesikot pesivät suurina kolonioina. Pesimäkausi on heinäkuusta joulukuulle ja pesimäkaudella yhdellä linnulla voi olla monta pesintää. Naaras rakentaa pesän ja hautoo munat yksin, mutta yksi tai useampi koiras auttaa poikasten ruokinnassa.

## Elintavat
Sotilasmesikot elävät suurina ryhminä ja puolustavat erittäin voimakkaasti reviirejään muita lintuja vastaan . Laji voi ajaa pois jopa huomattavasti itseään suuremmat linnut kuten haukat ja isonaurajat. Sotilasmesikkokanta on lisääntynyt voimakkaasti erityisesti puistoissa ja puutarhoissa. Alueilla, joissa sotilasmesikkokanta on tiheä, pienet hyönteissyöjälinnut ovat harvinaisia tai puuttuvat kokonaan.

## Lähteet
Andrew Francis

**Andrew Francis** (s. 27. toukokuuta 1985 Vancouver, Brittiläinen Kolumbia) on kanadalainen näyttelijä, joka on työskennellyt enimmäkseen animaatioiden ja draamasarjojen parissa, kuten *[[L-koodi]]*, *[[Smallville]]* ja *[[Supernatural]]*. Hän toimi myös Jäämiehen äänenä *[[X-Men: Evolution]]issa* 14 jakson verran.

## Filmografia
### Elokuvat
*Tuhopolttajan tarina (1995)
*NASCAR Racers: The Movie (1999) (ääni)
*Pahuuden lähde (2000)
*Epicenter – täydellinen tuho (2000)
*Agentti Cody Banks (2003)
* (2003) (ääni)
*Final Destination – viimeinen määränpää 3 (2006)
*Paholaisen päiväkirja (2007)

### Televisiosarjat
*Mummies Alive! (1997) (ääni)
*Adventures from the Book of Virtues (1997–1998) (ääni)
* (1998) (ääni)
*Poltergeist (1999)
*Sabrina (1999–2000) (ääni)
*NASCAR Racers (1999–2001) (ääni)
*Mobile Suit Gundam Wing (2000) (ääni)
*Inuyasha (2000–2003) (ääni)
*Dragon Ball Z (2000–2003) (ääni)
*X-Men: Evolution (2001–2003) (ääni)
*Dark Angel (2001)
* (2003) (ääni)
*Transformers: Armada (2003) (ääni)
*Smallville (2004)
*L-koodi (2004–2006)
*Hyvästi poikuus (2005)
*Johnny Test (2005–2008) (ääni)
*Kyle XY (2006)
*Supernatural (2007)
*Voltron Force (2011–2012) (ääni)
*My Little Pony: Ystävyyden taikaa (2012) (ääni)

## Lähteet
* TV.com
Jerry Doyle

**Jerry Doyle** (16. heinäkuuta 1956 New York, New York, Yhdysvallat – 27. heinäkuuta 2016 Las Vegas, Nevada, Yhdysvallat) oli yhdysvaltalainen näyttelijä, radiojuontaja ja poliittinen kommentoija. Hän tuli tunnetuksi roolistaan Michael Garibaldina science fiction -televisiosarjassa *[[Babylon 5]]*. Ennen näyttelijänuraansa Doyle työskenteli suihkukonelentäjänä ja  pörssimeklarina Wall Streetillä.

Doylella oli oma radio-ohjelma, *The Jerry Doyle Show*, jossa käsiteltiin ajankohtaisia tapahtumia, populaarikulttuuria ja politiikkaa.

Doyle oli vuosina 1995–1997 naimisissa Andrea Thompsonin kanssa, joka näytteli *Babylon 5:ssä* telepaatti Talia Wintersiä. 

## Lähteet

## Aiheesta muualla
* 
* Jerry Doylen viralliset sivut
Kovaotteiset miehet 2

**Kovaotteiset miehet 2** () on vuonna 1975 ensi-iltansa saanut rikoselokuva, jonka on ohjannut John Frankenheimer. Elokuvan pääosassa esiintyy Gene Hackman.

## Juoni
Jimmy ”Popeye” Doyle matkustaa Ranskaan etsimään huumeliigan pomoa Alain Charnieria, joka pääsi pakoon edellisessä osassa.

## Näyttelijät

## Aiheesta muualla
*
Pyroman Finland

**Oy Pyroman Finland Ltd** on suomalainen pyrotekniikka- ja erikoistehostealan yritys. Se on toteuttanut muun muassa Euroviisuesitysten erikoistehosteita vuosina 2006&ndash;2010 ja Nightwishin maailmankiertueen tehosteet vuosina 2007&ndash;2009. Vuonna 2010 yritys voitti ilotulituksen SM-kilpailut teoksella *Metallion*.

Yrityksen liikevaihto oli 321&nbsp;000 euroa vuonna 2008.

## Lähteet

## Aiheesta muualla
* Yrityksen kotisivut
*
Nainen, poliisi ja taksi

**Nainen, poliisi ja taksi** on Leo Jokelan esittämä ja vuonna 1970 levyttämä huumorimusiikkia sisältävä kappale. Se julkaistiin singlenä kappaleen ”Nuoret radikaalit” kanssa.
Kappaleen on säveltänyt ja sovittanut Aarno Raninen. Sanoituksen kappaleeseen on tehnyt Vexi Salmi. 

Kappale on julkaistu lisäksi muutamilla kokoelma-albumeilla, kuten esimerkiksi vuonna 1998 ilmestyneessä 20 suosikkia -levysarjan osassa *[[Rotestilaulu (albumi)|Huumorimiehiä: Rotestilaulu]]* ja vuonna 2011 ilmestyneellä kokoelmalevyllä *[[Rappiotaidetta: Suomiräpin Vaippaikä]]*.

Kappale kertoo miehestä, joka on menossa tapaamaan naisystäväänsä, mutta taksi ei saavu paikalle. Miehellä on kiire ja hän päättää käyttää oikotietä, joka menee suoraan puiston halki. Puistossa rosvo ryöstää miehen. Mies yrittää huutaa poliisia apuun, mutta sellaista ei näy. Mies lähestyy loppujen lopuksi naisystävänsä kotia, kunnes näkee naisystävänsä poliisin kainalossa, astumassa samaan taksiin.

## Coverversiot
Suomalainen artisti Kasmir esitti kappaleesta oman version vuonna 2020 Yle TV1-kanavalla *[[Elämäni biisi]]* -ohjelmassa. Kasmir esitti kappaleen myös ohjelman vuonna 2023 järjestetyssä Parhaat hitit -konsertissa.

## Lähteet
Hallwylin museo

**Hallwylin museo** on taidemuseo, joka sijaitsee Ruotsissa Tukholman keskustassa.

Walther ja Wilhelmina von Hallwylin yksityispalatsi rakennettiin vuosina 1893–1898. Palatsin suunnittelusta vastasi arkkitehti Isak Gustaf Clason. Palatsi edustaa 1800-luvun lopun historiaromanttista arkkitehtuuria, ja sen esikuvina olivat 1500-luvun venetsialaiset ja espanjalaiset palatsit. Eri huoneet sisustettiin eri historiallisten tyylien mukaan. Hallwylien kotiin löysivät kuitenkin tiensä 1900-luvun vaihteen tekniset uutuudet, kuten keskuslämmitys, sähkövalo, lämmin ja kylmä juokseva vesi sekä henkilö- ja ruokahissi. 

Wilhelmina von Hallwyl oli suurkeräilijä, joka hankki laajat kokoelmat taidetta, hopeaa, antiikkia, aseita ja posliinia ajatuksenaan perustaa museo. Pariskunta lahjoitti palatsin irtaimistoineen Ruotsin valtiolle vuonna 1920, ja museo avattiin yleisölle vuonna 1938. Museon kokoelmiin kuuluu yli 50&nbsp;000 esinettä, joiden joukossa on sekä arvokkaita taide-esineitä että arkisia käyttöesineitä. Kaikki on luetteloitu huolellisesti. 

Hallwylin museo kuuluu organisaatioon Livrustkammaren och Skoklosters slott med Stiftelsen Hallwylska museet.

## Lähteet

## Aiheesta muualla
* Museon sivusto ,  ym.
Psykologien Sosiaalinen Vastuu

**Psykologien Sosiaalinen Vastuu ry** on yhdistys, jonka tarkoituksena on edistää jokaisen ihmisen oikeutta psyykkiseen ja sosiaaliseen hyvinvointiin, sekä kannustaa psykologeja, psykologian opiskelijoita ja muiden ammattialojen edustajia toimimaan tämän tavoitteen saavuttamiseksi. Yhdistys järjestää toimintaa sekä koti- että ulkomaissa. Käynnissä olevia kehitysyhteistyöhankkeita on vuoden 2017 alussa Turkissa ja Libanonissa. Aiempia hankkeita on toteutettu mm. Palestiinassa ja Namibiassa. Hankkeiden tavoitteina on ollut mielenterveystyön kehittäminen mm. sotatraumojen ennaltaehkäisyllä ja niistä kärsivien kuntouttamisella. 

*Psykologien Rauhantoimikunta* perustettiin 7.5.1982, joka vuonna 1991 järjestäytyi  yhdistykseksi nimellä Psykologien Sosiaalinen Vastuu. Yhdistys rekisteröitiin vuonna 1998. 

## Aiheesta muualla

* Psykologien Sosiaalinen Vastuu ry:n kotisivut
Efraim Syyrialaisen paastorukous

**Efraim Syyrialaisen paastorukous** on ortodoksisen kirkon paastorukous, jota käytetään vain Suuren paaston aikana.

Rukouksen sisältö on yksinkertaisen kattava:

:::*Herra, minun elämäni Valtias!*
:::*Estä minusta laiskuuden, velttouden, vallanhimon ja turhanpuhumisen henki!*

:::*Anna minulle, Sinun palvelijallesi sielun puhtauden, nöyryyden, kärsivällisyyden ja rakkauden henki!*

:::*Oi Kuningas ja Herra!* 
:::*Anna minun nähdä minun rikokseni ja anna etten minä veljeäni tuomitsisi, sillä siunattu olet Sinä iankaikkisesti Aamen!*
:::

Jokaisen osion välissä kumarretaan maahan. 

## Lähteet
* Ortodoksinen rukous- ja hartauskirja
Auvo Pehkoranta

**Auvo Johannes Pehkoranta** (s. 17. marraskuuta 1941 Laihia) on suomalainen seiväshyppääjä.

Pehkoranta on seiväshypyn vuoden 1970 Suomen mestari tuloksella 490 cm. Nykyäänkin hän osallistuu lajin veteraanikilpailuihin edustaen Raahen Vesaa. Aiemmin hän on edustanut Lapuan Virkiää, Rosenlewin Urheilijat -38:aa, Porin Tarmoa ja Kuortaneen Kuntoa. 

Pehkoranta edusti Suomea aikuisten maaotteluissa vuosina 1965–1975. Hän voitti maaottelun seiväskilpailun Napolissa 1965 tuloksella 480&nbsp;cm, Helsingissä 1966 hypättyään 475 ja Lontoossa 1969 tuloksella 480. Hän voitti myös Euroopan cupin karsintakilpailun 1970 hypättyään tasan viisi metriä. Kalevan kisoissa hän sai kultaa 1970, hopeaa 1965, 1968 ja 1973 sekä pronssia 1969 ja 1975. Sisäratojen SM-kilpailuissa hän sai hopeaa 1977.

Pehkoranta hyppäsi ennätyksensä 520&nbsp;cm Alavieskassa 8. elokuuta 1976. Hallissa hän hyppäsi parhaimmillaan 502&nbsp;cm Otaniemessä 13. maaliskuuta 1974. Hän on valmentanut muun muassa Kimmo Pallosta sekä Petri ja Arto Peltoniemeä.

Helmikuussa 2007 Pehkoranta hyppäsi 65-vuotiaiden halli-ME:n 345

## Lähteet
Dave Batters

**Dave Batters** (12. heinäkuuta 1969 – 29. kesäkuuta 2009) oli kanadalainen konservatiivipuolueen poliitikko Saskatchewanista. Hän istui parlamentin edustajainhuoneen jäsenenä vuosina 2004–2008. Hän teki itsemurhan 39-vuotiaana kärsittyään psykiatrisista ongelmista.

## Lähteet
Salarakkaat (albumi)

**Salarakkaat** on julkisuudessa "salarakkaina" tunnetuksi tulleiden Martina Aitolehden ja Marika Fingerroosin vuonna 2005 julkaistu albumi. Albumia edelsi *Salarakkaat*-single. 12 kappaleen lisäksi albumi sisältää videomateriaalia. Albumin kappaleisiin lukeutuu Martinan ja Marikan esittämänä viisi albumin teemaan sopivaa coveria Mascaran ”Erittäin hyvä (ellei täydellinen)”, Pelle Miljoonan ”Tahdon rakastella sinua”, Kikan ”Sukkula Venukseen”, Mikko Alatalon ”Tytöt tahtoo pitää hauskaa” ja Sabrinan ”Boys (Summertime love)” sekä suomenkielinen versio Aquan kappaleesta ”Barbie Girl” nimellä ”Salarakas oon”.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
* Discogs.com

### Viitteet
Joshua Nkomo

**Joshua Mqabuko Nyongolo Nkomo** (19. kesäkuuta 1917 – 1. heinäkuuta 1999 Harare) oli zimbabwelainen poliitikko ja yksi ZAPU-puolueen perustajista, joka taisteli Rhodesian valkoista vähemmistövaltaa vastaan.

Nkomo opiskeli 1940-luvulla sosiaalitieteitä muun muassa Etelä-Afrikassa ja toimi vuodesta 1951 Rhodesian afrikkalaisten rautatietyöntekijöiden ammattiliiton pääsihteerinä. Hän oli vielä 1950-luvun alussa maltillinen moraalisen varustautumisen kannattaja, mutta radikalisoitui vähitellen itsenäisyystaistelijaksi. Vuonna 1957 hänestä tuli Afrikan kansalliskongressin (ANC) jäsen, kunnes puolue kiellettiin 1959. Tammikuussa 1960 perustettiin Etelä-Rhodesian kansallinen demokraattinen puolue (NDP), joka ryhtyi vastustamaan valkoisten johtamaa Rhodesian ja Njassamaan liittovaltiota. Puolueen johtajaksi valittiin Nkomo.

Joshua Nkomo on julkisesti myöntänyt käskeneensä ampua alas 3. syyskuuta 1978 Karibasta Salisburyyn lentäneen matkustajakoneen, lennon RH 825, mutta hän kiistää käskeneensä surmata ja kiduttaa eloonjääneitä. Tämän jälkeen Nkomolla oli suuria vaikeuksia lentomatkustamisessa, sillä useimmat lentäjät useimmissa lentoyhtiöissä eivät yksinkertaisesti ottaneet häntä koneeseen.

Ian Smithin ja Abel Muzorewan hallitus kaatui 1979, ja 1980 pidettiin vapaat enemmistövaalit, joissa Nkomon ZAPU hävisi Robert Mugaben ZANUlle. Nkomo toimi Mugaben varapresidenttinä, mutta häntä syytettiin vallankaappaushankkeista ja hänen oli suostuttava Mugaben vaatimuksiin ZANUn ja ZAPUn yhdistymisestä nimellä ZANU-PF.

Nkomo kuoli hararelaisessa sairaalassa eturauhassyöpään 1. heinäkuuta 1999. Hänet julistettiin kansallissankariksi heti kuolemansa jälkeen.

## Lähteet
Kazuyoshi Hoshino

**Kazuyoshi Hoshino** (, s. 1. heinäkuuta 1947 Shizuoka) on entinen japanilainen F1-kuljettaja. Hän osallistui kahteen F1-osakilpailuun kausilla 1976–1977. Hän oli 11. Japanin GP:ssä 1977. Hän kilpaili Tyrrellistä ja Kojimasta muunnellussa Heros Racing -autolla.

Hoshino kilpaili Kawasakin 125- ja 90-kuutioisissa 60-luvulla voittaen motocross-sarjan mestaruuden vuonna 1968. Hän voitti Japanin Formula 2000 -sarjan mestaruuden vuosina 1975 ja 1977 ja Japanin F2-mestaruuden vuonna 1978. Hän voitti kansallisen Japanin Formula 3000-mestaruuden vuosina 1987, 1990 ja 1993 sekä Japanin Sports-Prototype-mestaruuden vuonna 1991 ja 1992. Hän kilpaili myöhemmin Nissanilla yhdessä Masahiro Hasemin kanssa voittaen Japanin Touring car -sarjan mestaruuden vuonna 1990. Hänen varteenotettavin voittonsa oli vuoden 1985 WEC Fujin 1&nbsp;000&nbsp;km voitto. Hoshino osallistui myös Le Mansin 24 tunnin ajoon vuosina 1986–1990 ja 1995–1998. Hän oli parhaimmillaan kolmas vuoden 1998 Le Mansin ajoissa.

Hoshino lopetti kilpailemisen vuonna 2002 keskittyen omaan Super GT -tiimiinsä ja Nissaniin erikoistuvaan yritykseensä. Hänen poikansa Kazuki Hoshino ajoi isänsä Super GT -tallissa vuosina 2006-2007.

## Lähteet
Daniel Henney

**Daniel Phillip Henney** (s. 28. marraskuuta 1979) on yhdysvaltalainen näyttelijä, joka on työskennellyt pääasiassa Etelä-Koreassa.

Henney aloitti uransa Koreassa mainosten myötä ja esiintyi muun muassa Coca-Colan ja Olympuksen mainoksissa. Vaikka Henney ei puhunut koreaa, hänestä tuli tunnettu suositun korealaisen draaman, *[[My Name is Kim Sam Soon]]*, myötä. Tämän jälkeen hän on esiintynyt muutamissa korealaisissa elokuvissa ja myös yhdysvaltalaisessa supersankarielokuvassa *[[X-Men Origins: Wolverine]]*.

## Filmografia
### Elokuvat
**[[Seducing Mr. Perfect]]* (2006)
**[[My Father]]* (2007)
**[[X-Men Origins: Wolverine]]* (2009)
**[[Shanghai Calling]]* (2012)
**[[The Last Stand]]* (2013)
**[[One Night Surprise]]* (2013)
**[[The Spy: Undercover Operation]]* (2013)

### Televisio
**[[Hello Franceska]]* (2005)
**[[My Lovely Sam Soon]]* (2005)
**[[Spring Waltz]]* (2006)
**[[Pelastava siirto]]* (2009)
**[[The Fugitive: Plan B]]* (2010)
**[[Havaiji 5-0]]* (2012)
**[[Ajan pyörä (televisiosarja)|Ajan pyörä]]* (2021)

## Aiheesta muualla

*Virallinen sivusto
*
Marko Tarkkala

**Marko Tarkkala** (s. 16. kesäkuuta 1982 Loppi) on suomalainen endurokuljettaja.

Tarkkala siirtyi enduron MM-sarjaan ammattilaiseksi vuonna 2002. Hän saavutti MM-sarjassa kolme henkilökohtaista hopeaa, kaksi pronssia sekä useita joukkueiden maailmanmestaruuksia. Tarkkalalla on yhteensä 15 kpl enduron MM-mitaleja. Enduron henkilökohtaisia Suomen Mestaruuksia häneltä löytyy 8 kpl ja joukkue Suomen Mestaruuksia hänellä on 5 kpl. Tarkkala päätti ammattilaisuransa vuonna 2013. Ammattilaisuransa jälkeen Tarkkala ajoi vielä SM-sarjaa aktiivisesti vuoteen 2018 saakka, jonka jälkeen hän piti muutaman vuoden kisataukoa. 

Vuosina 2022-2024 Tarkkala nähtiin muutamissa kisoissa: Tarkkala mm. voitti 23.-24.7.2022 Sipoossa pidetyissä EM-kisoissa oman luokkansa molemmat päivät. 27.-28.5.2023 Tarkkala osallistui Heinolassa pidettyyn enduron MM-osakilpailuun ja voitti oman luokkansa molemmat päivät. Vuonna 2024 Tarkkala osallistui jälleen Sipoossa pidettyihin EM-kisoihin 17.-18.8.2024: tuloksena ensimmäisen päivän oman luokan 2. sija ja toisena päivänä Tarkkala ajoi voittoon omassa luokassaan. 

Vuonna 2025 Tarkkala saavutti V-40 Suomen Cupin voiton ja Enduron joukkue Suomen Mestaruuden. 

Enduron lisäksi Tarkkala on pelannut jääkiekkoa harrastusmielessä vuosikausia. Tarkkala pelasi Kiekko-Nikkareissa A-nuorten I-divisioonaa 90-luvun lopulla ja on kuulunut kaudesta 2015-16 lähtien III-divisioonaa pelaavan Riihimäkeläisen Play Teamin kokoonpanoon.  Tarkkala on myös innokas golfari.

Lisäksi Tarkkala on ammattivalmentaja. Hän on perehtynyt erittäin syvällisesti psyykkiseen ja kokonaisvaltaiseen valmentamiseen.

## Saavutuksia
*2015: 
** Päijänteen ympäriajo.

* 2011:
** Trophy Team- mestaruus, Six Days Enduro, Suomi.

* 2008: 
**Enduron MM-sarja: 2. KTM E3.
**Seurajoukkueiden Suomenmestaruus: Riihimäen Kahvakopla.
**Enduron SM-sarja: Suomen mestaruus.

*2007: 
**Enduron MM-sarja: 2. KTM E3.
**Enduron SM-sarja: Suomen mestaruus.

*2006: 
**Enduron MM-sarja: 3. KTM E3.
**Trophy Team- mestaruus, Six Days Enduro, Uusi-Seelanti.

*2005: Enduron MM-sarja: 2. KTM E3.

*2004: 
**Enduron MM-sarja: 6. KTM E3.
**Junior Trophy mestaruus, Six Days Enduro, Puola.

*2003: Enduron MM-sarja: 3. Husaberg E3.

*2002: Enduron MM-sarja: 3. Husaberg E3.

*2001: Enduron MM-sarja: 7. Husaberg 250cc.

*2000: 
**Enduron SM-sarja: 3.
**Kerhojoukkueiden MM, Six Days Enduro, Espanja.

## Lähteet
Jerry Hoyt

**Gerald "Jerry" Hoyt** (29. tammikuuta 1929 Chicago – 10. heinäkuuta 1955 Oklahoma City) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun neljästi kausilla 1950 ja 1953–1955. Hän saavutti paalupaikan vuoden 1955 kilpailussa. Kilpailussa hän keskeytti kierroksella 40 öljyvuotoon. Hänet luokitellaan F1-kuljettajaksi, koska Indianapolis 500 -sarja oli osana Formula 1 -sarjaa vuosina 1950–1960. Hän menehtyi kolarissa Sprint car -kilpailussa Oklahomassa vuonna 1955. Hoyt oli aikansa nuorin paalulle ajanut kuljettaja ennen Eugenio Castellottia.

## Lähteet
Simo Kirssi

**Simo Kirssi** (3. lokakuuta 1979 Anjalankoski) on suomalainen endurokuljettaja. Kirssi ajaa enduron MM-sarjan E1-luokassa.

Kirssin sisko Carina on entinen kilpapyöräilijä.

## Saavutukset
* 2008: GNCC: Saksan mestari,Euroopan mestari
* 2007: GNCC: Euroopan mestari
Euroopan Cross Country finaali: 1.
Erzberg Königsklasse: 1.
Erzberg-Prolog: 1.
* 2006: Erzberg Königsklasse: 2. (BMW motorrad, pyöränä HP2)
Erzberg-Prolog: 1.
* 2005: Erzberg-Prolog: 1. (BMW motorrad, pyöränä HP2)
* 2004: GNCC: Saksan mestari,Euroopan mestari (Team Pfeil, pyöränä Kawasaki 250 4t)
* 2003: Motocross joukkue-SM 1. (Joukkueella: Valtteri Salonen, Alexander Wiik, Simo Kirssi)
* 2003: Motocross MX3 MM-sarja 40. (Kneip Racing Team, pyöränä KTM 525SX)
* 2001: Motocross SM A avoin 7. 
* 2001: Motocross joukkue-SM 5. (Joukkueella: Antti Metsola, Jari Simola, Simo Kirssi)

## Lähteet
Höyryvene Ajax

**Höyryvene Ajax** oli suomalainen matkustaja-alus, joka törmäsi yhteen siipirataslaiva ''Runebergin'' kanssa yöllä 8. elokuuta 1892 Kruunuvuorenselällä Helsingissä. Turmassa menetti henkensä 38 Ajaxin matkustajaa.

W. A. Svenssonin omistama kanneton ja katoksella varustettu höyryvene *Ajax* toimi sekä hinaajana että matkustaja-aluksena. 

Onnettomuuden tapahtuessa *Ajax* oli tilausajossa tuomassa Porvoossa kesäjuhlilla ollutta yleisöä Helsinkiin. Koirasaaren (Hundholmen) luona *Ajax* kohtasi Helsingistä Porvooseen matkalla olleen siipiratasmatkustajalaiva *Runebergin*. *Ajax* ajoi niin lähellä Vasikkasaaren rantakarikkoa, että *Runeberg* ei mahtunut *Ajaxin* ja rannan väliin. *Runeberg* väisti *Ajaxia* vasemmalle. Samalla *Ajax* kääntyi tuntemattomasta syystä poikittain *Runebergin* kurssille. *Runebergin* koneet pysäytettiin heti, mutta alukset olivat jo niin lähellä toisiaan, että ne törmäsivät noin kello 0.40 yöllä.

*Runebergin* keula osui höyryveneen rungon keskiosaan ja repi veneen kylkilevyt rikki. Onnettomuutta pahensi se, että *Ajaxin* koneenhoitaja avasi höyryhanat, jolloin kaatuvasta aluksesta paineella purkautunut tulikuuma höyry surmasi monia veden varaan joutuneita *Ajaxin* matkustajia. *Runebergiltä* heitettiin pelastusrenkaita ja köysiä vedessä olijoille. Myös *Runebergin* pelastusveneet laskettiin vesille, mutta tähän meni aikaa.

*Ajaxin* kapteeni F. W. Grön sai myöhemmin sakkotuomion, koska *Ajaxissa* oli onnettomuuden tapahtuessa ollut noin 100 matkustajaa, vaikka suurin sallittu matkustajamäärä olisi ollut 75. *Ajaxin* hajonnut hylky sijaitsee 12 metrin syvyydessä Laajasalon lähellä Koirasaaren ja Vasikkasaaren välisessä salmessa.

## Lähteet
* Helsingin kaupunginkirjasto: Kysy mitä vain
* Hylyt.net: Ajax

## Aiheesta muualla
* Kauhun yö Helsingin sataman suulla, Suomen Kuvalehti, 23.07.1932, nro 30, s. 6, Kansalliskirjaston digitaaliset aineistot
Tony Martin

**Tony Martin** voi viitata ainakin seuraaviin henkilöihin:

* Tony Martin (1913–2012), oikealta nimeltään Alvin Morris, yhdysvaltalainen näyttelijä ja laulaja
* Tony Martin (s. 1957), entinen Black Sabbath -yhtyeen laulaja
* Tony Martin (s. 1985), saksalainen maantiepyöräilijä.
* Tony Martin, etelä-afrikkalainen kilpa-autoilija
Beneath the Massacre

**Beneath the Massacre** on Kanadan Montrealissa perustettu teknistä/brutaalia death metalia soittava yhtye. 

## Historia

Yhtye perustettiin kesällä 2004. Osa yhtyeen jäsenistä oli aikaisemmin soittanut Observing the Falling Tree -nimisessä yhtyeessä, joka soitti Beneath the Massacren tuotantoon verrattuna paljon progressiivisempaa musiikkia. Beneath the Massacre perustettiin kun silloisena basistina toimineen Elliot Desgagnésin ystävä Dennis Bradley otettiin basistin paikalle Desgagnésin siirryttyä laulajaksi. Ensimmäisen kerran yhtye esiintyi lokakuussa samana vuonna. Ensimmäinen albumi, viiden kappaleen mittainen EP *[[Evidence of Inequity]]* julkaistiin toukokuussa 2005 ja sen jälkeen yhtyeeltä on julkaistu kaksi täyspitkää albumia ja yksi EP.

Beneath the Massacre on ollut mukana Behemothin, Job for a Cowboyn ja Gojiran kanssa Radio Rebellion -kiertueella 2007 ja Darkest Hourin ja Bleeding Thorughin kanssa Thrash and Burn -Euroopan-kiertueella 2009.

Yhtyeen Facebook-sivun mukaan uusimman albumin nauhoitukset aloitettiin 28. heinäkuuta 2011. Uusi *[[Incongruous]]* -pitkäsoitto tullaan julkaisemaan 14. helmikuuta 2012.

## Jäsenet
* Elliot Desgagnés – laulu (2004–)
* Christopher Bradley – kitara (2005–)
* Dennis Bradley – basso (2004–)
* Justin Rousselle – rummut (2004–)

### Entiset
* Christian Pépin – kitara (2004–2005)
* John Dubeau – kitara

## Diskografia
### Studioalbumit
* 
* 
* 
* 

### EP:t
* 
* 

### Bootlegit
* 

## Lähteet

## Aiheesta muualla
* 

__NOTOC__
Aterooma

**Aterooma** eli valtimonrasvoittuma on ateroskleroosille ominainen suuren tai keskisuuren valtimon sisäkalvon pullistuma, jonka syynä on rasva-aineiden, erityisesti kolesterolin, kertyminen suonenseinämään.

## Lähteet
Trolli (tuotemerkki)

**Trolli** on Mederer GmbHn omistama tuotemerkki, jonka nimellä markkinoidaan makeisia. Tuotemerkin toiminta alkoi vuonna 1981. Suomessa Trollin tuotteita markkinoidaan muun muassa Lidlissä. Sen alatuotemerkki Trolli Roadkill Candy jouduttiin vetämään pois markkinoilta vuonna 2005 yleisön vihaisten reaktioiden vuoksi, kun siitä sai käsityksen, että eläimiä voi kohdella huonosti.


Tiedosto:Trolli candy hamburger, Oude Pekela (2019) 03.jpg|Trolli kumi hampurilainen
Tiedosto:Trolli Gummi Pizza (5106422494).jpg|Trolli kumi pitsa
Tiedosto:89 365 - June 16, 2008 - Care Packages Rule! (2585134829).jpg|Trolli sokerimadot


## Lähteet
Rochesterin yliopisto

**Rochesterin yliopisto** () on yksityinen tutkimus- ja opetusyliopisto Rochesterin kaupungissa New Yorkin osavaltiossa Yhdysvalloissa. Yliopistoon kuuluu kuusi tiedekuntaa:
* The College of Arts, Sciences, and Engineering
** College of Arts and Sciences
** School of Engineering and Applied Sciences
* Eastman School of Music
* Margaret Warner Graduate School of Education and Human Development
* William E. Simon Graduate School of Business Administration
* School of Medicine and Dentistry
* School of Nursing

Vuonna 2008 perustutkinto-opiskelijan opiskelumaksu yliopistossa oli 36&nbsp;410 dollaria.

## Lähteet

## Aiheesta muualla
Punagasellit

**Punagasellit** eli **puna-antiloopit** (*Raphicerus*) on eteläisessä ja itäisessä Afrikassa tavattava gasellien alaheimoon kuuluva sorkkaeläinten suku. Siihen luetaan nykyisin kolme lajia. 

## Tuntomerkit
Punagasellien ruumiinpituus on 61–95 senttiä, säkäkorkeus 45–60 senttiä ja paino 7–16 kiloa. Turkki on melko karkea. Vatsapuoli ja häntä ovat valkoiset, mutta muutoin väritys vaihtelee lajeittain. Koirailla on suorat ja sileät sarvet. Korvat ovat suuret, häntä lyhyt ja jalat hennot. Naarailla on neljä nisää.
## Elintavat
Punagasellit elävät suojaa tarjoavissa ympäristöissä kuten esimerkiksi metsäsavanneilla, metsissä, pensaikoissa ja kallioisilla alueilla. Varsinaisen punagasellin levinneisyys on osin päällekkäinen kahden muun lajin kanssa. Kapingaselli ja korvagaselli ovat yöaktiivisia, mutta punagaselli liikkuu päivällä. Reviirin rajat merkitään lannalla virtsalla ja hajurauhasten eritteillä. Erityisesti koiraat puolustavat reviiriään kiivaasti eivätkä siedä toisiaan. Punagasellit liikkuvat yksin, mutta saattavat silti elää löyhinä pareina vaikka lisääntymisaikaa lukuun ottamatta elävät erillään ja puolustavat omaa aluettaan. Vaaran havaitessaan ne eivät pakene vaan piiloutuvat kasvillisuuteen ja makaavat litteänä ja kaula ojennettuna maassa. Ne pakenevat vasta jos uhkaaja tulee aivan viereen. Puna-antiloopit osaavat kuitenkin juosta ketterästi ja voivat paeta maasikojen koloihin. Ravintonsa ne saavat puista, pensaista ja heinistä. Ravinnoksi kelpaavat myös hedelmät ja maasta sorkilla kaivetut juuret ja mukulat. Punagasellit eivät näytä olevan riippuvaisia juoksevasta vedestä, mutta juovat kun sitä on tarjolla. Kaikki lajit voivat lisääntyä ympäri vuoden, mutta eteläisessä Afrikassa huippu ajoittuu kevääseen sateiden alettua. Kantoaika kestää 168–210 päivää. Vasoja syntyy yleensä yksi. Se painaa syntyessään noin kioln ja sitä imetetään 3 kuukautta. Se saavuttaa sukukypsyyden 6–19 kuukauden iässä.

IUCN ei luokittele yhtäkään punagasellilajia uhanalaiseksi. Näiden antilooppien liha on maukasta, mutta jossain määrin kuivaa.

Suvun nimi *Raphicerus* tulee kreikan sanoista *raphis* ja *keras*, jotka tarkoittavat "neulasta" ja "sarvea".

## Lähteet
San Leon linna

**San Leon linna** on Italiassa historiallisessa Romagnassa Riminin maakunnassa San Leon kunnassa sijaitseva vanha linna. San Leon linnan tyrmässä  kuoli kuuluisa Cagliostro.

Jo muinaiset roomalaiset ymmärsivät kalliohuipun puolustuspotentiaalin ja rakensivat linnoituksen vuoren huipulle. Keskiajalla bysanttilaiset, gootit, frankit ja langobardit taistelivat linnoituksen puolesta ankarasti.
Saksan Otto Suuri piiritti Italian viimeisen langobardikuninkaan Berengar II:n joukkoja San Leossa vuosina 961–963. Näiden kolmen vuoden ajan kaupunki oli Italian pääkaupunki.

1000-luvun puolivälissä Montecopiolon kreivit saapuivat San Leoon ja valtasivat kaupungin, jota tuolloin kutsuttiin Montefeltroksi. Siitä hetkestä lähtien kreivit päättivät kutsua itseään Montefeltron kreiveiksi tai Montefeltroiksi kaupungin nimen mukaan. 1300-luvun jälkipuoliskolla linnoituksen valtasi Malatesta-suku, joka valloitti kaupungin ja ympäröivän alueen ja hallitsi sitä yli vuosisadan ajan. Vuonna 1441 nuori Federico da Montefeltro valtasi linnoituksen takaisin. Sen keskiaikainen rakennelma yksinkertaisine neliönmuotoisine, viistotorneineen, jotka suojelivat keskimmäistä linnoitettua sisäpihaa, ei kyennyt pitämään pintansa nykyaikaisten tuliaseiden hyökkäykseltä.

Federico palkkasi kuuluisan arkkitehdin, Francesco di Giorgio Martinin, uudistamaan ja sopeuttamaan linnan uusiin sotatekniikoihin. Hän muutti linnoituksen ulkonäköä täysin, ja valmisti sen torjumaan hyökkäyksiä kaikista suunnista. Ulkomuurit varustettiin tykistöasemilla ja muurien ympärillä olevat kulkutiet suojattiin vihollisen tulelta. Linnoituksesta tuli vähitellen puolustusstrategian taidonnäytee.
Vuonna 1502 Cesare Borgia onnistui paavi Aleksanteri VI:n tukemana saamaan linnoituksen haltuunsa. Paavin kuoltua vuonna 1503 Guidobaldo da Montefeltro sai kuitenkin maansa ja omaisuutensa takaisin. Linnoitus ei kestänyt kauan, sillä vuonna 1516 Firenzen kaupungin joukot, joita Lorenzo de’ Medici tuki, pakottivat kaupungin antautumaan. Della Rovere -suku valtasi kaupungin takaisin vuonna 1527 ja hallitsi sitä vuoteen 1631 asti, jolloin koko Urbinon herttuakunta luovutettiin Kirkkovaltiolle. Vuodesta 1631 lähtien linnoitus menetti sotilaallisen roolinsa ja siitä tehtiin vankila.

San Leon vankityrmiä pidettiin tuolloin maailman turvallisimpina. Cagliostro oli lukittuna Pozzetton selliin, ahtaaseen huoneeseen, jolla ei ollut yhteyttä ulkomaailmaan. Siellä hän vietti elämänsä viimeiset vuodet äärimmäisissä olosuhteissa kuolemaansa asti 26. elokuuta 1795.

Italian yhdistymisen jälkeenkin linnoitus toimi vankilana vuoteen 1906 asti. Sen jälkeen siellä toimi kurinpitokomppania kahdeksan vuoden ajan, vuoteen 1941 asti.

## Lähteet
* Stendhal, Italialaisia kronikoita (alaviite kertomuksessa Vanina Vanini), Karisto, 3. painos, Hämeenlinna 1982
### Viitteet

## Aiheesta muualla
Tulirakko

**Tulirakko** eli **loistoeliö** (*Noctiluca scintillans*, syn. *Noctiluca miliaris*) on valtamerien pintakerroksissa elävä pallomainen, noin yhden millimetrin mittainen panssarilevä, joka loistaa pimeässä. Suurin joukoin esiintyessään tulirakko aiheuttaa meren pinnassa valoilmiön, noidantulen.

## Lähteet
* 

### Viitteet

## Aiheesta muualla
* ITIS: ''Noctiluca scintillans''
From Afar

**From Afar** on Ensiferumin neljäs studioalbumi, joka julkaistiin 8. syyskuuta 2009. Albumi on ensimmäinen, jolla live-esiintymisistä tutuksi tullut kosketinsoittajana Emmi Silvennoinen toimii varsinaisena jäsenenä.

## Taustaa
Ensiferum ilmoitti kotisivuillaan 22. huhtikuuta 2009 virallisesti aloittaneensa neljännen studioalbumin äänittämisen 13. huhtikuuta 2009, ja että se sisältäisi 7 kappaletta ja intron sekä tulisi ilmestymään 9. syyskuuta 2009. Samalla julkistettiin myös laajamittainen julkaisukiertue, jolle liittyisivät myös virolainen Metsatöll ja helsinkiläinen Tracedawn.

26. heinäkuuta yhtyeen nettikauppaan ilmestyivät ennakkomyyntiin sekä uusi levy, jonka nimeksi täten paljastui **From Afar**, että 3 pakettia sisältäen oheistuotteita. Albumin kappalelistaus sekä ääninäytteitä julkaistiin 6. elokuuta 2009. Albumin nimikappaleesta kuvattu musiikkivideo julkaistiin 6. syyskuuta. Itse albumin julkaisu siirtyi viikolla valmistusongelmien vuoksi.

## Kappaleet
# 
# 
# 
# 
# 
# 
# 
# 
# 
# 

## Kokoonpano

### Yhtye
* Petri Lindroos – murinalaulut, kitara
* Markus Toivonen – kitara, puhtaat laulut
* Sami Hinkka – basso, puhtaat laulut
* Janne Parviainen – rummut, lyömäsoittimet
* Emmi Silvennoinen – koskettimet

+

* Heri Joensen (Týr) – laulu (kappale "Vandraren")

### Tuotanto
* Tero Kinnunen – tuottaja
* Janne Joutsenniemi – tuottaja
* Hiili Hiilesmaa – miksaaja
* Kai Hahto – rumputeknikko
* Svante Forsbäck – masteroija
* Kristian Wåhlin – kansikuva
* Helgorth – design (kansilehtinen)
* Jere Hietala – valokuvat

## Arvostelut
* About.com: 
* Desibeli.net: 
* Imperiumi.net: 9/10
* Soundi: 
* Sputnikmusic: 

## Lähteet

## Aiheesta muualla
* From Afar discogs.com -sivustolla
*
Buharanjuutalaiset

**Buharanjuutalaiset** (tadžikiksi *isroil*, *jahudi*) ovat Keski-Aasiassa, etupäässä Uzbekistanissa ja Tadžikistanissa asunut juutalaistadžikkia puhuva juutalaisryhmä.

Ensimmäiset tiedot Keski-Aasian juutalaisista ovat 700–800-luvuilta. Heidän arvellaan saapuneen sinne huomattavasti aikaisemmin, mahdollisesti jo 500-luvulla eaa. 1200-luvulla mainitaan juutalaisyhdyskunta Buharassa, josta 1500-luvulla tuli Keski-Aasian tärkein juutalaiskeskus. Keski-Aasian ja Afganistanin juutalaiset erosivat Iranin juutalaisyhteisöstä 1500-luvun alussa, ja 1700-luvun lopulla buharanjuutalaiset muodostivat erillisen yhteisön. Buharassa oli erityisiä juutalaiskortteleita, joiden ulkopuolella juutalaiset eivät saaneet asua. 1700–1800-lukujen vaihteessa osa heistä käännytettiin väkisin muslimeiksi. 1840-luvulla rakennettiin Samarkandin juutalaiskortteli, ja myöhemmin juutalaisyhdyskuntia syntyi myös muihin kaupunkeihin. 1800-luvun lopussa buharanjuutalaisia arvioidaan olleen noin 16&nbsp;000 henkeä.

Juutalaiset joutuivat maksamaan erityistä veroa ja pitämään muusta väestöstä erottuvia vaatteita. Kaupunkien juutalaisyhdyskunnilla oli sisäinen itsehallinto ja omat uskonnolliset koulunsa. Elinkeinoja olivat langan ja kankaiden värjäys, silkkikauppa ja osittain myös maanviljely. 1800-luvulla sallittiin buharanjuutalaisten kaupankäynti ja asettuminen Venäjälle. Tehdasvalmisteisten kankaiden tulo markkinoille lopetti värjäysammatin. 1900-luvun alussa buharanjuutalaiset harjoittivat lähinnä käsityö- ja palveluammatteja sekä pienimuotoista kaupankäyntiä.

1920–1930-luvuilla perustettiin juutalaisten tuotanto-osuuskuntia ja kolhooseja. Osa juutalaisista työskenteli tehtaissa. Tärkeimmiksi asutuskeskuksiksi muodostuivat Samarkand, Taškent, Dušanbe, Buhara, Kokand, Andižan, Margilan, Hatyrtši ja Šahrisabz. Buharanjuutalaisilla oli omat koulunsa, kirjallisuus ja ammattiteatteri. 1940-luvulla kansallinen kulttuuritoiminta lakkautettiin. 1970-luvulta lähtien suurin osa buharanjuutalaisista on muuttanut Israeliin.

## Lähteet

## Aiheesta muualla
Anthony Parker (täsmennyssivu)

**Anthony Parker** -nimisiä henkilöitä ovat:
* Anthony Parker, yhdysvaltalainen koripalloilija
* Tony Parker, ranskalainen koripalloilija
* Anthony Parker, yhdysvaltalainen amerikkalaisen jalkapallon pelaaja
Carbonari

**Carbonari** eli **Sydenpolttajat** on vuonna 1807 Napolissa perustettu italialainen salaseura. Sen päämääränä oli Italian vapauttaminen ulkovaltojen vaikutusvallasta, maan kansallinen yhteys ja vapaa valtiomuoto. Ensimmäiset carbonariryhmät nousivat esiin Napoleonin asetettua Joachim Muratin Napolin ja Sisilian kuninkaaksi. Ryhmien toiminta levisi ympäri Italiaa ja Napoleonin sotien jälkeen carbonariryhmät toimivat Itävaltaa vastaan. 

Keväällä 1820 Napolissa kapinoitiin Molempain Sisiliain kuningaskunnan hallitusta vastaan, koska se oli antautunut Itävallan käskyläiseksi. Kyse oli carbonarin kansallismielisestä liikkeestä ja itsenäisyysjulistuksesta. Kapinan seurauksena oli Preussin, Venäjän ja Itävallan seuraavana syksynä Troppaussa ja talvella Laibachissa neuvoteltu sopimus, jonka mukaan ne sitoutuivat ryhtymään pakkotoimenpiteisiin sellaisia maita vastaan, joiden valtiomuotoa yritettäisiin muuttaa vallankumouksen avulla.

Carbonarin jäsenet siirtyivät vuoteen 1830 mennessä Italian yhdistämistä ajaneeseen *[[Nuori Italia]]* -liikkeeseen.

## Katso myös
* Stendhal: Vanina Vanini

## Lähteet
*COMBI Tietosanakirja, 6. osa, A–L, Tammi, Helsinki, 1972
* 

### Viitteet
José Couto

**José Guilherme Ferreira do Couto** () on portugalilainen entinen uimari ja MM-mitalisti. Hän oli erikoistunut rintauintiin. Couto voitti Moskovan lyhyen radan MM-kilpailuista 2002 hopeaa 50 metrin rintauinnista. Couto voitti uransa aikana myös hopean ja pronssin lyhyen radan EM-kilpailuista. Hänen kaikki arvokilpailumitalinsa ovat rintauinnista. Hän edusti kotimaataan yhteensä kolmissa olympialaisissa, vuosina 1996, 2000 ja 2004, parhaana sijoituksenaan kaksi kertaa 18. tila.

Couto ehti edustaa uintiurallaan seuratasolla kolmea eri uimaseuraa. Ne olivat Sporting Clube de Portugal, Clube Natacão da Adamora ja Florida Gators. Couto on 192 senttimetriä pitkä ja painoi aktiiviurallaan 82 kilogrammaa.

## Lähteet
Gregori Tigerstedt

**Gregori Fredrik Tigerstedt** (10. helmikuuta 1784 Joroinen – 19. toukokuuta 1863 Helsinki) oli suomalainen Suomen sodassa taistellut everstiluutnantti, jolle on omistettu J. L. Runebergin Vänrikki Stoolin tarinoiden *Vänrikin tervehdys* -runo.

Tigerstedtin vanhemmat olivat Savon ja Savonlinnan jalkaväkirykmentin everstiluutnantti Georg Fredrik Tigerstedt ja hänen toinen puolisonsa Brita Sofia Aminoff. Hän kävi Haapaniemen sotakoulua 1796–1800 ja hänestä tuli vuonna 1800 Savon keveän jalkaväen rykmentin vänrikki.

Tigerstedt palveli Suomen sodan aikana vänrikkinä Savon jalkaväessä. Hän haavoittui melko pahoin Revonlahden taistelussa 27. huhtikuuta 1808. Samassa taistelussa kaatui hänen serkkunsa luutnantti Erik Aleksander Tigerstedt (s. 1781, Pieksämäki), joka mainitaan Vänrikki Stoolin tarinoiden *Sotamarski*-runossa.

Sodan jälkeen Gregori Tigerstedt palasi Suomeen ja toimi muun muassa Kuopion tarkk’ampujapataljoonan päällikkönä 1829–1831. Kun joukko-osasto hajotettiin hän erosi palveluksesta 1831 everstiluutnanttina ja vietti elämänsä loppuvuodet Helsingissä. Helsingin Kaisaniemessä pidettiin Revonlahden taistelun 50-vuotispäivänä 27. huhtikuuta 1858 juhla jossa J. L. Runeberg lausui Tigerstedtin kunniaksi kirjoittamansa runon *Vänrikin tervehdys*.

## Katso myös

* Tigerstedt suku

## Lähteet
* Anneli Kotisaari : Isak Erik Erikinpoika Tigerstedt o.s. Falander s. 24.6.1686 Turku ja hänen jälkeläisiään yhteensä 196 taulua, taulu 59 
* Tietosanakirja (1909) osa 9 Stambulov-Työaika : hakusana Tigerstedt
* Tigerstedtin henkilötiedot
Steffen Hamann

**Steffen Ewald Hamann** (s. 14. kesäkuuta 1981, Rattelsdorf) on saksalainen koripalloilija. Hamannin nykyinen seurajoukkue on FC Bayern München.

## Ura
### Seurajoukkue
Hamann pelasi juniorikoripalloa TTL Bambergin, TSV Breitengüßbachin, Rattelsdorfin ja Kemmernin koripallojoukkueissa. Ensimmäisen pelinsä Bambergin edustusjoukkueessa hän pelasi kaudella 1999–2000. Hän pelasi samanaikaisesti myös Breitengüßbachin joukkueessa aina vuoteen 2003 saakka. Hän siirtyi Saksasta muualla Eurooppaan ja teki sopimuksen Fortitudo Bolognan kanssa. Visiitti jäi kuitenkin lyhyeksi, sillä Hamann lähti joukkueesta heti samana vuonna. Italiasta Hamann palasi tuttuun Bambergiin. Kauden 2007–2008 jälkeen hän teki ALBA:n kanssa kolmen vuoden sopimuksen. Sopimuksen ansiosta hän ansaitsi vuodessa 450&nbsp;000 euroa nettona. Hamann siirtyi kuitenkin jo kahden kauden jälkeen toisella sarjatasolla pelanneeseen FC Bayern Müncheniin.

### Maajoukkue
Hamann on edustanut Saksan maajoukkuetta vuoden 2003 EM-kisoissa, vuoden 2007 EM-kisoissa, vuoden 2006 MM-kisoissa sekä Pekingin olympialaisissa 2008. Hänen ensimmäinen maaottelunsa oli vuonna 2003. 

## Lähteet

## Aiheesta muualla
*Virallinen kotisivu  
*Euroliigan pelaajaprofiili 
*Basketball-Bundesligan pelaajaprofiili  
*Legabasketin pelaajaprofiili
Meritaistelu

**Meritaistelu** tarkoittaa merisodankäyntiin kuuluvaa sotilaallista yhteenottoa, jossa käytetään nykyään yleensä tykeillä tai muilla aseilla varustettuja aluksia, ja antiikin aikana muun muassa kreikkalaisen tulen avulla. Useimmat meritaistelut tapahtuvat suurilla merialueilla, mutta toisinaan niitä on ollut myös järvillä tai joissa. Varhaisin tunnettu meritaistelu käytiin vuonna 1210 eaa. Kyproksen edustalla. Suuria meritaisteluita ei ole juurikaan ollut enää toisen maailmansodan jälkeen, koska laivoille on annettu sittemmin toisenlainen rooli.
Jevgeni Ryžkov

**Jevgeni Aleksandrovitš Ryžkov** (, ) on kazakstanilainen uimari ja MM-mitalisti. Hän on erikoistunut rinta- ja sekauintiin. Ryžkov voitti Shanghain lyhyen radan MM-kilpailuista 2006 pronssia 200 metrin rintauinnista, maanmiehensä Vladislav Poljakovin ja Australian Brenton Rickardin jälkeen. 

Hän on edustanut kotimaataan yhteensä kaksissa olympialaisissa, vuosina 2004 ja 2008, parhaana sijoituksenaan 25. tila 200 metrin sekauinnissa. Ryžkov on 180 senttimetriä pitkä ja painaa 80 kilogrammaa.

## Lähteet
Axel Fredrik Tigerstedt

**Axel Fredrik Tigerstedt** (20. marraskuuta 1860 Pavlovsk, Venäjä – 26. marraskuuta 1926) oli suomalainen valtioneuvos, geologi ja dendrologi. Hänet tunnetaan ennen kaikkea Arboretum Mustila-puulajipuiston perustajana.

## Henkilöhistoria
Tigerstedtin vanhemmat olivat kenraalimajuri Gustaf Alexander Tigerstedt ja Josefina Margaretha af Forselles. Hän pääsi ylioppilaaksi 1878 ja valmistui vuori-insinööriksi ja filosofian kandidaatiksi 1883. Tigerstedt toimi valtiongeologina 1885–1887 sekä teollisuushallituksessa intendenttinä 1887–1901 ja yli-intendenttinä 1901–1917. Vuodesta 1901 Tigerstedt viljeli Mustilan kartanoa Elimäellä. Tigerstedt perusti 1902 kartanon lähellä olevalle Kotikunnaan mäelle *Arboretum Mustila* -nimisen puulajitarhan jossa hän alkoi viljellä ulkomaisia puulajeja. Tigerstedtin kuoltua hänen poikansa Carl Gustav Tigerstedt jatkoi tätä viljelytoimintaa ja laajensi sitä myös koristepuihin ja pensaisiin. Arboretumia hoitaa nykyisin 1984 perustettu *Mustilan Kotikunnassäätiö*.

Tigerstedt oli aatelissäädyssä edustaja valtiopäivillä 1888, 1894, 1897, 1900, 1904–1905 ja 1905–1906.

Axel Fredrik Tigerstedt oli naimisissa vuodesta 1885 Mary Florence Helene von Schoultzin kanssa. Keksijänä tunnettu Eric Tigerstedt oli heidän poikansa.

## Teoksia

* *Suomen geologinen tutkimus*.  Helsinki 1890
* *Eine eigenthümliche Abweichung der Magnetnadel, beobachtet in Rapakivi-Gebiete bei Wiborg*.  Societas geographica Fenniae, Helsingfors 1892
* *Om traktens mellan Höytiäinen och Pielisjärvi geologiska och topografiska byggnad, samt några därstedes förekommande malmförande kvartsgångar*.  Societas geographica Fenniae 1892 (myös suomeksi)
* *Geologin*.  Folkupplysningssällskapet, Helsingfors 1893 (suomeksi nimellä *Geologia*, Kansanvalistusseura 1894)
* *Magnetiska undersökningar i trakten af Jussarö*.  Sällskapet för Finlands geografi, Helsingfors 1897-1899
* *Arboretum Mustila : kertomus kokeista ulkomaisilla puilla ja pensailla Mustilassa vuosina 1901-1921*.  Suomen metsätieteellinen seura, Helsinki 1922
* *Mustilan kotikunnas : kertomus kokeista ulkomaisilla puilla ja pensailla Mustilassa vuosina 1901-1921*.  WSOY 1922

## Katso myös
* Tigerstedt suku

## Lähteet
* Mustilan kartanon historiaa. Mustila.com, Web Archive 2003.

### Viitteet
West Coast hip hop

**West Coast hip hop **() on rap-musiikin alagenre, joka on syntynyt Los Angelesissa, Kaliforniassa.

## Historia
Tyylilaji on oletettavasti alkanut 1970-luvun puolivälissä, vaikka sen kulta-aika olikin 1980-luvun loppupuolelta eteenpäin. West Coast hip hop on muodostunut tummaihoisten ja meksikolais-amerikkalaisten, pääosin Cripsien, Bloodsien ja muiden jengiläisten aloittamana. Ensimmäisiä menestyneitä West Coast hip hop -artisteja olivat muun muassa Ice-T, gangsta rap -ryhmä N.W.A ja sen jäsenet. 1990-luvun alussa tulivat muun muassa 2pac, Snoop Dogg, Nate Dogg, Xzibit ja Tha Dogg Pound. 1990-luvun alussa länsirannikossa kehittyi rap-musiikin tyylisuunta G-funk.

2000-luvun alussa West Coast hip hopin suosio alkoi laskea ja fanit keskittyivät enemmän itärannikon ja eteläisen Yhdysvaltain musiikkiin. Monen mielestä Game oli isossa roolissa länsirannikon nostamisessa takaisin suosioon 2000-luvun puolivälissä. Muun muassa Kendrick Lamar, YG sekä Nipsey Hussle ovat eräitä keskeisimpiä 2010-luvun West Coast hip hop -artisteja.

## Tunnettuja West Coast hip hop -artisteja
* 2Pac
* Dr. Dre
* Eazy-E
* Ice Cube
* Eminem
* Compton’s Most Wanted
* Snoop Dogg
* The Game
* Too $hort
* Westside Connection
* WC
* Xzibit
* Warren G
*Nate Dogg
* About the Law
* Vince Staples
* Kendrick Lamar
*Mack 10


Ice Cube (6934157650).jpg|South Los Angelesista kotoisin olevaa Ice Cubea pidetään yhtenä ensimmäisistä muusikoista, jotka tekivät West Coast hip hopia. Kuva vuodelta 2012.
Snoop Dogg - City Stages.jpg|Snoop Dogg, jota pidetään myös yhtenä West Coast hip hopin pioneereista. Kuva vuodelta 2006.
Kendrick Lamar Way Out West 2013 (cropped).jpg|Comptonista kotoisin oleva Kendrick Lamar on yksi nykyajan West Coast hip hopin tunnetuimmista muusikoista. Kuva vuodelta 2013.


## Lähteet
Norman E. Amundson

**Norman E. Amundson** kanadalainen ammatinvalintapsykologian professori Brittiläisen Kolumbian yliopistossa. Häneltä on julkaistu suomeksi kirja  *Aktiivinen ohjaus* (2005, Psykologien Kustannus), jossa hän painottaa luovuuden merkitystä ohjaustyössä (esim. ammatinvalinnassa tai oppilaanohjauksessa).

## Aiheesta muualla

* Amundsonin kotisivut  
* PowerPoint -esitys Amundsonin ajatuksista
Bolikhamxai

**Bolikhamxai** () on Laosin provinssi, joka sijaitsee maan keskiosassa. Sen pinta-ala on 14&nbsp;863 neliökilometriä. Vuoden 2015 väestönlaskennan mukaan maakunnassa oli noin 273&nbsp;700 asukasta.. Maakunnan hallinnollinen keskus on Paksane. Bolikhamxai rajoittuu lännessä Thaimaahan ja idässä Vietnamiin. Alue muodostettiin Vientianen ja Khammouanin provinssien osista. Provinssin alueella on Aasian suuriin karstimaaesiintymä.

## Piirikunnat
Bolikhamxai jakautuu kuuteen piirikuntaan, jotka toimivat paikallishallinnon alaisuudessa. Ne ovat:

* Bolikanh
* Khamkeuth
* Pakkading
* Paksane
* Thaphabath
* Viengthong

## Lähteet
Maailman ympäri 80 päivässä (vuoden 1989 sarja)

**Maailman ympäri 80 päivässä** () on yhdysvaltalainen vuonna 1989 valmistunut kolmiosainen minisarja. Sarja perustuu kirjailija Jules Vernen samannimiseen romaaniin. Sarja ensiesitettiin Yhdysvalloissa NBC-kanavalla huhtikuussa 1989. Sarjaa kuvattiin Englannissa, Macaossa, Hongkongissa, Thaimaassa ja Jugoslaviassa. 

## Juoni
Phileas Fogg (Pierce Brosnan) lyö 20&nbsp;000 puntaa vetoa Reformiklubin kanssa, että voi kiertää maapallon 80 päivässä. Hän lähtee matkaan oalkkaamansa ranskalaisen palvelijansa Passerpartoutin (Eric Idle) kanssa. Parivaljakkoa seuraa mukana etsivä Wilbur Fix (Peter Ustinov), joka luulee virheellisesti Foggin ryöstäneen Englannin keskuspankin. Matka kulkee eri reittiä kuin kirjassa, ja matkalaiset kohtaavat aikansa kuuluisuuksia (kuten Louis Pasteur, Kuningatar Viktoria) toisin kuin kirjassa.

## Sarja Suomessa
Sarja esitettiin ensimmäistä kertaa Suomen televisiossa Yle TV1-kanavalla vuonna 2003, jolloin sarja esitettiin kokonaisuudessaan kuudessa osassa. Sarja esitettiin uusintana vuonna 2005. Sarjasta on julkaistu Suomessa myös DVD-julkaisu.

## Näyttelijät

### Pääosissa

## Lähteet